De Choeun hett grad e schwiirigi Zyt hinter sich. Nach emne riise Krach händ sich die zwei trennt. Si isch hals über Kopf usszoge.  Das isch in Kambodscha no rächt kritisch, will e Frau wo sich vo ihrem Ma trennt, die verliert s'Gsicht in dr Gsellschaft, vor de eigene Familie. Und d'Familie isch do none vill mächtigers Organ als bi uns. Si driftet an untere Rand vo dr Gsellschaft ab. Schiinbar händ zwüsche dene 2 Verletzige stattgfunde dass si sich entschiide hett, dass si das uff sich nä will und isch gange. Ych ha mi denn versuecht ume Choeun zkümmere. Das isch nid nur eifach gsi. Aber ich has versuecht uffe Passivi Art zmache. Mer  händ zämme znacht gässe, Film gluegt, etc.  Mittlerwiile isch sini Frau widr zrugg. Si wänds nomoll versueche. Das widerum isch au nid so eifach für mi persönlich, will innerhalb vo weniger Stunde isch alles widr genau so wies gsi isch. Wie wenn gar nütt passiert wär. Ych hoff jetzt eifach schwer, dass die zwei e chli reflektiere was dezue gfüert hett, dass das passiert isch und dass si au entsprächendi Veränderige vornämmed. Aber das liggt in ihrer verantwortig. Das cha und will ich nid Beiflusse.